As u my die geleentheid sal gee, wil ek bloot die elemente noem wat nodig is; die meeste hiervan ken u reeds – en daarvan is ek seker – hulle is al tot vervelens toe opgenoem, besing en bespot. In die eerste plek ŉ grondgebied waarin die Afrikaner die onweerlegbare meerderheid is en daar's hy! As dit maar so maklik was! Die probleem is natuurlik arbeid. Ons kan baie lank hieroor redekawel maar as die Afrikaner in so ŉ “Israel” nie sy eie arbeid kan verrig nie, gaan en sal dit nie werk nie. Die rede hiervoor is: jy gaan weereens met ŉ ideologie sit wat jy nie kan verdedig nie. Die ander lande wat wel van “nie-burgerarbeid” gebruik maak, word nou nie soos die bose ou Apartheid verdoem nie maar op die ou end koop hulle tog vir hulself ŉ Trojaanse perd. Of hoe meer suksesvol jy is, hoe groter bou daai digbewoonde volksvreemde buurtes reg om jou op; jy gee hom werk later begin hy sy eie besighede en skep werksgeleenthede vir net nog meer en dan as jy deur ŉ resessie gaan, kom die gevolge, ŉ inploffing van alles wat jy opgebou het. As ons more ŉ onafhanklike Afrikanervolkstaat uitroep en ŉ honderdduisend Afrikaners kom daarheen sal hulle net ŉ week later werksgeleenthede wil skep vir vyfhonderdduisend volksvreemdes.
Ek sal eerder deel wil wees van ŉ volk wat hardnekkig vir hom ŉ bestaan in die dorre Karoo uitkerf met sy eie arbeid as deel van ŉ volk wat vir sy eie waansin en luiheid betaal deur uit te sterf weens emigrasie of integrasie. Arbeid is en bly die sentrale punt by die skepping van ŉ volkstaat. Vir dié wat dink dat die skepping van so ŉ volkstaat tot geweld sal lei, kan ek net sê: As daar geweld gaan wees - waarvan ek natuurlik glad nie ŉ voorstander is nie - en as dit van die ander kant af kom, kan dit nie vermy word nie. Indien ons nie as ’n massa in ŉ volkstaat woon nie, sien ek nie ŉ oorwinning nie. Daar moet in gedagte gehou word dat die regerende party die een is wat met die weermag sit, dat dit ons is wat gehate is onder die ander volke en om dit alles te kroon bykans geen politieke mag het nie. Nee in ’n geweldsituasie voorspel ek bykans ons totale uitwissing; nóg die VSA, nóg die VN gaan hardloop om ons te red nie. Die feit dat ons wel oor groot ekonomiese mag beskik, maak ons net nog ŉ aantrekliker teiken en die feit dat ons oor heelwat spesialiskennis beskik, maak die “African” naar. Wat klink tog soeter in die oor van die swartman as: dis die witman se skuld, dis apartheid se skuld?
Emile Sonnekus (7), wat gister die tweede motorkaping in sy kort lewe beleef het. Hier sit hy met 'n prentjie van 'n polisiemotor wat hy ná die voorval geteken het. Foto: Deon Sonnekus